CELEX: 62020TN0665
Language: et
Date: 2020-11-06 00:00:00
Title: Kohtuasi T-665/20: 6. novembril 2020 esitatud hagi – Ryanair versus komisjon

21.12.2020   
            
            
               ET
            
            
               Euroopa Liidu Teataja
            
            
               C 443/30
            
         
      6. novembril 2020 esitatud hagi – Ryanair versus komisjon
      (Kohtuasi T-665/20)
      (2020/C 443/35)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F. Laprévote, V. Blanc, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 26. aprilli 2020. aasta otsus (EL) riigiabi asjas SA.56867 COVID 19 –– Saksamaa – hüvitis COVID-19 puhangu tekitatud kahju eest Condor Flugdienst GmbH-le (1) ja
               
            
                  —
               
               
                  mõista kohtukulud välja Euroopa Komisjonilt.
               
            Ühtlasi palus hageja lahendada kohtuasi Euroopa Kohtu põhikirja artiklis 23a ette nähtud kiirendatud menetluses.
      
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Euroopa Komisjon rikkus ELTL konkreetseid sätteid ja liidu õiguse üldpõhimõtteid, mis puudutavad diskrimineerimise keeldu, teenuste osutamise vabadust ja asutamisvabadust, millel põhineb lennutranspordi liberaliseerimine liidus. Lennutranspordi liberaliseerimine on võimaldanud kasvada tõeliselt üle-euroopalistel odavlennufirmadel. Lubades Saksamaal reserveerida abi Condorile, jättis Euroopa Komisjon tähelepanuta COVID-19 kriisist tingitud reisipiirangutega tekitatud kahju niisugustele üle-euroopalistele lennufirmadele.
               
            
                  2.
               
               
                  Teine väide, et komisjon kohaldas vääralt ELTL artikli 107 lõike 2 punkti b ja tegi ilmse hindamisvea, kui ta vaatas kontrollis abi proportsionaalsust COVID-19 kriisist tingitud reisipiirangutega tekitatud kahjuga, eriti kuna ta leidis, et Condori pikaajaline maksejõuetusperiood oli otsene kahju, mida tuleb abiga katta, ning järeldades, et Condor on 2022. aasta juuniks müüdud ja ta saab seda tulu kasutada osa abi tagasimaksmiseks.
               
            
                  3.
               
               
                  Kolmas väide, et vaatamata tõsistele raskustele jättis komisjon algatamata ametliku uurimismenetluse ja rikkus hageja menetlusõigusi.
               
            
                  4.
               
               
                  Neljas väide, et komisjon rikkus oma põhjendamiskohustust.
               
            
         (1)  Euroopa Komisjoni 26. aprilli 2020. aasta otsus (EL) riigiabi asjas SA.56867 COVID 19 –– Saksamaa –– Hüvitis COVID-19 tekitatud kahju eest Condor Flugdienst GmbH-le (ELT 2020, C 310, lk 5).